Da gaske an fara wahalar mai a Najeriya? - BBC News Hausa
Da gaske an fara wahalar mai a Najeriya?
https://www.bbc.com/hausa/labarai-47926164
Hukumar ta shaidawa BBC a ranar Asabar cewa a jihar Legas kadai, an kai litar mai kusan miliyan 60 kuma hukumar ta bayyana cewa akwai jami'anta da suka zagaya wasu gidajen mai da ke Legas kuma sun ce ana sayar da mai lami lafiya ba tare da wata matsala ba.
Sai dai daya daga cikin shugabannin hukumar Wole Akinyo ya shaidawa BBC cewa '' A cikin birnin Legas mun gano cewa jama'a na yada jita-jita bisa cewar ana wahalar mai, hakan na jawo fargaba har mutane su yi tururuwa zuwa gidajen mai, amma idan muka je gidajen mai zagaye sai muga alama kamar ana wahalar mai amma akwai mai, tsoro ne kawai da aka ba mutane.''
Ya ce ''da dama wasu gidajen mai su ke kirkiro wahalar mai domin wasu gidajen na da famfon sayar da mai goma amma sai su yi amfani da biyu.''
An kori manyan jami'an NNPC kan sakaci
Image caption Babu alamun wahalar mai a jihar Kano
A jihar Kano da ke arewacin Najeriya, jama'a na ci gaba da zirga-zirgarsu sakamakon jita-jitar da ake yadawa ta wahalar man fetur ba ta yi tasiri ba.
Hakkin mallakar hoto Kingsley Amajiri
Hukumar ta bayyana cewa jama'a su daina damuwa sakamakon akwai isashen man fetur da ya kai sama da lita biliyan 1 a watan Afrilun 2019.